

SSA-T bilag 2024

Bilag til SSA-T

Bilag til utviklings- og tilpasningsavtalen

Statens standardavtale om levering av programvare som utvikles eller tilpasses for Kunden

Innhold:

[Bilag 1: Kundens kravspesifikasjon 5](#_Toc168681578)

[Avtalens punkt 1.1 Avtalens omfang 5](#_Toc168681579)

[Avtalens punkt 2.5.2 Samvirke med utstyr og annen programvare 5](#_Toc168681580)

[Avtalens punkt 2.5.3 Gjennomføringsmetode 5](#_Toc168681581)

[Avtalens punkt 2.5.6 Dokumentasjon 5](#_Toc168681582)

[Avtalens punkt 2.5.7 Opplæring 5](#_Toc168681583)

[Avtalens punkt 2.5.8 Konvertering 5](#_Toc168681584)

[Avtalens punkt 2.8.2 Ytelsesnivå 6](#_Toc168681585)

[Avtalens punkt 7.1 Eksterne rettslige krav og tiltak generelt 6](#_Toc168681586)

[Avtalens punkt 7.2 Informasjonssikkerhet 6](#_Toc168681587)

[Avtalens punkt 7.2.2 Leverandørens plikt til å holde Kundens data atskilt 6](#_Toc168681588)

[Avtalens punkt 8.2 Rettigheter til data 6](#_Toc168681589)

[Avtalens punkt 8.3.2 Sikkerhet for tilgang til kildekode mv. 6](#_Toc168681590)

[Avtalens punkt 8.7 Leverandørens verktøy og metodegrunnlag 6](#_Toc168681591)

[Bilag 2: Leverandørens løsningsspesifikasjon 7](#_Toc168681592)

[Avtalens punkt 1.1 Avtalens omfang 7](#_Toc168681593)

[Avtalens punkt 2.5.2 Samvirke med utstyr og annen programvare 7](#_Toc168681594)

[Avtalens punkt 2.5.3 Gjennomføringsmetode 7](#_Toc168681595)

[Avtalens punkt 2.5.8 Konvertering 7](#_Toc168681596)

[Avtalens punkt 2.8.1 Garantiens omfang 7](#_Toc168681597)

[Avtalens punkt 2.8.2 Ytelsesnivå 7](#_Toc168681598)

[Avtalens punkt 5.1.2.1 Leverandørens ansvar for sine ytelser 7](#_Toc168681599)

[Avtalens punkt 5.1.3 Kundens ansvar og medvirkning 8](#_Toc168681600)

[Avtalens punkt 5.2.2 Kundens ansvar for sine ressurser 8](#_Toc168681601)

[Avtalens punkt 7.1 Eksterne rettslige krav og tiltak generelt 8](#_Toc168681602)

[Avtalens punkt 8.8.1 Generelt om fri programvare 8](#_Toc168681603)

[Avtalens punkt 8.8.4 Virkninger av videredistribusjon av fri programvare 8](#_Toc168681604)

[Avtalens punkt 8.8.5 Leverandørens ansvar for rettsmangler ved fri programvare 8](#_Toc168681605)

[Avtalens punkt 8.8.6 Kundens ansvar ved krav om bruk av fri programvare 8](#_Toc168681606)

[Bilag 3: Kundens tekniske plattform 9](#_Toc168681607)

[Avtalens punkt 1.1 Avtalens omfang 9](#_Toc168681608)

[Avtalens punkt 2.5.2 Samvirke med utstyr og annen programvare 9](#_Toc168681609)

[Bilag 4: Prosjekt- og fremdriftsplan 10](#_Toc168681610)

[Avtalens punkt 2.3.1 Prosjekt- og fremdriftsplan 10](#_Toc168681611)

[Avtalens punkt 2.3.4 Delleveranser 10](#_Toc168681612)

[Avtalens punkt 2.4.1 Utarbeidelse av detaljspesifikasjon 10](#_Toc168681613)

[Avtalens punkt 2.4.2 Levering og godkjenning av detaljspesifikasjonen 10](#_Toc168681614)

[Avtalens punkt 2.5.6 Dokumentasjon 11](#_Toc168681615)

[Avtalens punkt 2.5.7 Opplæring 11](#_Toc168681616)

[Avtalens punkt 2.6.5 Gjennomføring av Kundens akseptansetest 11](#_Toc168681617)

[Avtalens punkt 2.6.7 Idriftsettelse 11](#_Toc168681618)

[Avtalens punkt 5.1.2.1 Generelt om Leverandørens plikter 11](#_Toc168681619)

[Avtalens punkt 9.5.3.1 Når det foreligger grunnlag for dagbot 11](#_Toc168681620)

[Avtalens punkt 9.5.3.2 Beregning av dagboten 11](#_Toc168681621)

[Bilag 5: Test og godkjenning 12](#_Toc168681622)

[Avtalens punkt 2.3.4 Delleveranser 12](#_Toc168681623)

[Avtalens punkt 2.4.2 Levering og godkjenning av detaljspesifikasjonen 12](#_Toc168681624)

[Avtalens punkt 2.5.8 Konvertering 12](#_Toc168681625)

[Avtalens punkt 2.6.1 Forberedelser til akseptansetest 12](#_Toc168681626)

[Avtalens punkt 2.6.2 Løsning klar for akseptansetest 12](#_Toc168681627)

[Avtalens punkt 2.6.3 Plan for Kundens akseptansetest og godkjenningsperioden 12](#_Toc168681628)

[Avtalens punkt 2.6.4 Akseptansetestens omfang 13](#_Toc168681629)

[Avtalens punkt 2.6.5 Gjennomføring av Kundens akseptansetest 13](#_Toc168681630)

[Avtalens punkt 2.6.6 Godkjenning av Kundens akseptansetest 13](#_Toc168681631)

[Avtalens punkt 2.6.7 Idriftsettelse 13](#_Toc168681632)

[Avtalens punkt 2.7.1 Varighet 13](#_Toc168681633)

[Avtalens punkt 2.7.2 Gjennomføring av godkjenningsperioden 13](#_Toc168681634)

[Avtalens punkt 2.7.3 Endelig godkjenning – leveringsdag 13](#_Toc168681635)

[Bilag 6: Administrative bestemmelser 14](#_Toc168681636)

[Avtalens punkt 2.1 Partenes representanter 14](#_Toc168681637)

[Avtalens punkt 2.3.2 Prosjektorganisering 14](#_Toc168681638)

[Avtalens punkt 2.3.3 Prosjektdokumentasjon 14](#_Toc168681639)

[Avtalens punkt 2.5.5 Revisjon 14](#_Toc168681640)

[Avtalens punkt 2.5.7 Opplæring 14](#_Toc168681641)

[Avtalens punkt 3.2 Endringshåndtering 14](#_Toc168681642)

[A. Kundens endringsordre 14](#_Toc168681643)

[B. Leverandørens håndtering av endringsordrer 14](#_Toc168681644)

[C. Kundens aksept av Leverandørens utredning 15](#_Toc168681645)

[D. Tvisteløsning 15](#_Toc168681646)

[Avtalens punkt 5.2.1.1 Nøkkelpersonell 15](#_Toc168681647)

[Avtalens punkt 5.3.1 Leverandørens bruk av underleverandører 15](#_Toc168681648)

[Avtalens punkt 5.3.2 Kundens bruk av tredjepart 15](#_Toc168681649)

[Avtalens punkt 5.4 Møter 16](#_Toc168681650)

[Avtalens punkt 5.5 Lønns- og arbeidsvilkår 16](#_Toc168681651)

[Avtalens punkt 5.6 Taushetsplikt 16](#_Toc168681652)

[Avtalens punkt 5.7 Skriftlighet 16](#_Toc168681653)

[Avtalens punkt 12.2 Uavhengig ekspert 16](#_Toc168681654)

[Bilag 7: Samlet pris og prisbestemmelser 17](#_Toc168681655)

[Avtalens punkt 6.1 Vederlag 17](#_Toc168681656)

[Avtalens punkt 6.2 Fakturering 17](#_Toc168681657)

[Avtalens punkt 6.5.1 Indeksregulering 17](#_Toc168681658)

[Avtalens punkt 2.5.2 Samvirke med utstyr og annen programvare 17](#_Toc168681659)

[Avtalens punkt 2.5.7 Opplæring 17](#_Toc168681660)

[Avtalens punkt 2.5.8 Konvertering 18](#_Toc168681661)

[Avtalens punkt 2.8.1 Garantiens omfang 18](#_Toc168681662)

[Avtalens punkt 4.2.1 Avbestilling i forbindelse med spesifiseringsfasen 18](#_Toc168681663)

[Avtalens punkt 4.2.2 Avbestilling etter spesifiseringsfasen 18](#_Toc168681664)

[Avtalens punkt 5.1.2.1 Generelt om leverandørens plikter 18](#_Toc168681665)

[Avtalens punkt 5.1.2.2 Standardprogramvare og disposisjonsrett, test og godkjenning 18](#_Toc168681666)

[Avtalens punkt 5.1.2.3 Avvik som skyldes forhold i standardprogramvaren 18](#_Toc168681667)

[Avtalens punkt 5.3.2 Kundens bruk av tredjepart 18](#_Toc168681668)

[Avtalens punkt 8.1 Eiendomsrett til utstyr 18](#_Toc168681669)

[Avtalens punkt 8.3.1 Begrenset disposisjonsrett 19](#_Toc168681670)

[Avtalens punkt 8.5.1 Eksemplarfremstilling (kopiering) 19](#_Toc168681671)

[Avtalens punkt 8.6.2 Disposisjonsrettens varighet 19](#_Toc168681672)

[Avtalens punkt 8.8.6 Kundens ansvar ved krav om bruk av fri programvare 19](#_Toc168681673)

[Avtalens punkt 9.5.3.1 Når det foreligger grunnlag for dagbot 19](#_Toc168681674)

[Avtalens punkt 9.6.2 Erstatningsbegrensning 19](#_Toc168681675)

[Bilag 8: Endringer i den generelle avtaleteksten 20](#_Toc168681676)

[Bilag 9: Endringer av leveransen etter avtaleinngåelsen 21](#_Toc168681677)

[Bilag 10: Standard lisensvilkår for standardprogramvare og fri programvare 22](#_Toc168681678)

[Avtalens punkt 5.1.2.1 Lisensbetingelser for standardprogramvare og fri programvare 22](#_Toc168681679)

[Avtalens punkt 8.8.1 Generelt om fri programvare 22](#_Toc168681680)

[Bilag 11: Databehandleravtale 23](#_Toc168681681)

**Merknad til den som skal benytte bilagsmalene i dette dokumentet**

Bilagsmalene er ikke ment å være uttømmende. De gir først og fremst en oversikt over hvilke punkter i den generelle avtaleteksten som forutsetter, eller åpner for, videre regulering i bilagene. Bilagene må alltid tilpasses den enkelte anskaffelse og anvendelse.

For veiledning om valg av avtale, utfylling av bilag med mer, se anskaffelser.no

Melding om eventuell feil, uklarheter eller øvrige innspill vedrørende veiledningen bes rettet til: [ssa-post@dfo.no](mailto:ssa-post@dfo.no?subject=SSA-T) med «SSA-T» som innledning i emnefeltet.

# Bilag 1: Kundens kravspesifikasjon

*Bilaget skal fylles ut av Kunden*.

## Avtalens punkt 1.1 Avtalens omfang

Dersom avtalen også gjelder leveranse av utstyr, skal dette fremgå her.

Dersom leveransen skal fungere sammen med Kundens eksisterende tekniske plattform, skal dette fremkomme her. (Kundens eksisterende tekniske plattform skal beskrives i bilag 3.)

## Avtalens punkt 2.5.2 Samvirke med utstyr og annen programvare

Eventuelle krav til samvirke mellom leveransen og programvare og utstyr som Kunden har spesifisert i bilag 3 skal fremkomme her.

Dersom Leverandøren er ansvarlig for integrasjon av programvare som skal leveres med annen programvare (som Kunden har beskrevet i bilag 3), skal integrasjonen gjennomføres i samsvar med krav som presiseres her.

Kunden skal her i bilag 1 spesifisere hvilke integrasjoner Leverandøren har resultatansvar og fremdriftsansvar for, og hvilke som eventuelt skal leveres som tilleggstjenester (innsatsforpliktelse).

## Avtalens punkt 2.5.3 Gjennomføringsmetode

Dersom Kunden har spesielle krav til metode, verktøy eller miljø, skal dette fremkomme her.

Kunden skal stille krav til hvordan detaljspesifiseringsarbeidet skal gjennomføres, herunder hvilke krav til rutiner og retningslinjer som skal følges.

## Avtalens punkt 2.5.6 Dokumentasjon

Kundens krav til dokumentasjon skal fremgå her.

## Avtalens punkt 2.5.7 Opplæring

Hvis opplæring er en del av leveransen, skal dette fremgå her. Nærmere beskrivelse av opplæringen skal inntas i bilag 6.

## Avtalens punkt 2.5.8 Konvertering

Dersom Leverandøren skal gjennomføre konvertering av Kundens data, skal dette spesifiseres her.

Dersom Leverandøren skal utvikle eller levere separate konverteringsprogrammer for uttrekk eller innlesning av data, skal dette angis her.

## Avtalens punkt 2.8.2 Ytelsesnivå

Dersom vedlikeholdsavtale ikke er inngått, skal ytelsesnivået i garantiperioden angis her.

## Avtalens punkt 7.1 Eksterne rettslige krav og tiltak generelt

Rettslige eller partsspesifikke krav som har relevans for inngåelse og gjennomføring av denne avtalen skal angis her.

## Avtalens punkt 7.2 Informasjonssikkerhet

Hvis Kunden har nærmere krav til hvorledes informasjonssikkerheten skal ivaretas fra Leverandørens side, skal Kunden angi dette her.

Hvis Kunden har nærmere krav til hvordan Leverandøren skal påse at leverandør(er) av tredjepartsleveranser foretar tilstrekkelig og nødvendig sikring av Kundens data, skal Kunden angi dette her.

## Avtalens punkt 7.2.2 Leverandørens plikt til å holde Kundens data atskilt

Hvis Kunden har nærmere krav knyttet til hvordan Leverandøren skal ivareta kravet til atskillelse av data, skal Kunden angi dette her.

## Avtalens punkt 8.2 Rettigheter til data

Hvis Kunden tar forbehold mot at Leverandøren kan benytte aggregerte, anonymiserte data til å forbedre sine tjenester, skal dette fremgå her.

## Avtalens punkt 8.3.2 Sikkerhet for tilgang til kildekode mv.

Dersom Leverandøren skal tilby avtale om deponering av kildekode eller annen løsning (f.eks. oppfyllelsesgaranti fra mor- eller søsterselskap) som i tilfredsstillende grad sikrer kundens interesser dersom Leverandøren skulle gå konkurs, eller av andre grunner skulle bli ute av stand til eller slutter å levere sine tjenester iht. til denne avtalen eller en tilhørende vedlikeholdsavtale, skal Kunden stille krav om dette her.

## Avtalens punkt 8.7 Leverandørens verktøy og metodegrunnlag

Hvis det skal gjelde annen regulering av rettigheter til verktøy og metodegrunnlag enn det som følger av punkt 8.7, skal det fremgå her.

# Bilag 2: Leverandørens løsningsspesifikasjon

*Bilaget skal fylles ut av Leverandøren.*

## Avtalens punkt 1.1 Avtalens omfang

Leverandørens løsningsspesifikasjon skal fremgå her. Leverandøren skal orientere Kunden om sannsynlige konsekvenser som aktuelle tilpasninger vil ha for kompleksitet og pris på fremtidig vedlikehold av standardsystem og tilpasning.

## Avtalens punkt 2.5.2 Samvirke med utstyr og annen programvare

Hvis Leverandøren er ansvarlig for integrasjon av programvaren med annen programvare som Kunden har beskrevet, skal Leverandørens eventuelle forutsetninger for integrasjonsarbeidet fremgå her.

Dersom Leverandøren mener at Kundens beskrivelse av integrasjoner ikke er tilstrekkelig godt spesifisert til at de kan påta seg fremdrifts- og resultatansvar for integrasjonen, skal det angis her.

## Avtalens punkt 2.5.3 Gjennomføringsmetode

Leveransen skal gjennomføres ved hjelp av de metodene, med det verktøyet og i det miljøet som Leverandøren beskriver her.

## Avtalens punkt 2.5.8 Konvertering

Dersom Leverandøren skal gjennomføre konvertering av Kundens data, skal Leverandøren beskrive fremgangsmåten her.

Dersom Leverandøren skal utvikle eller levere separate konverteringsprogrammer for uttrekk eller innlesning av data, skal løsningsspesifikasjon for slike konverteringsprogrammer angis her.

## Avtalens punkt 2.8.1 Garantiens omfang

Dersom Leverandøren stiller nærmere krav til vedlikehold av utstyr som må være utført for at garantien skal gjelde, skal dette spesifiseres her.

## Avtalens punkt 2.8.2 Ytelsesnivå

Dersom vedlikeholdsavtale ikke er inngått, skal ytelsesnivået i garantiperioden spesifiseres i bilag 1, og kan også spesifiseres her.

## Avtalens punkt 5.1.2.1 Leverandørens ansvar for sine ytelser

I den utstrekning standardprogramvare som er omfattet av leveransen må leveres under standard lisensvilkår, skal dette angis her. Kopi av lisensvilkårene skal legges ved i bilag 10.

## Avtalens punkt 5.1.3 Kundens ansvar og medvirkning

Dersom Kundens tekniske plattform må oppgraderes, jf. punkt 1.1, skal Leverandøren opplyse om dette her.

Leverandøren skal beskrive behov for informasjon og tilganger som er nødvendig for å kunne levere sin ytelse etter avtalen her.

Nærmere krav til Kundens medvirkning skal fremgå her.

## Avtalens punkt 5.2.2 Kundens ansvar for sine ressurser

Eventuelle spesielle kompetansekrav hos Kunden skal fremgå her.

## Avtalens punkt 7.1 Eksterne rettslige krav og tiltak generelt

Leverandøren skal beskrive hvordan Leverandøren gjennom sin løsning ivaretar Kundens eventuelle rettslige eller partsspesifikke krav her.

## Avtalens punkt 8.8.1 Generelt om fri programvare

Dersom fri programvare skal benyttes i forbindelse med leveransen, skal Leverandøren utarbeide en oversikt over den aktuelle frie programvare. Oversikten inntas her. Kopi av de lisensbetingelsene som gjelder for den aktuelle frie programvare inntas i bilag 10.

## Avtalens punkt 8.8.4 Virkninger av videredistribusjon av fri programvare

Hvis videredistribusjon, eller andre former for tilgjengeliggjøring, innebærer at også andre deler av leveransen enn det som opprinnelig var fri programvare vil bli omfattet av vilkårene i en fri programvarelisens, skal Leverandøren presisere dette her.

## Avtalens punkt 8.8.5 Leverandørens ansvar for rettsmangler ved fri programvare

Leverandøren skal redegjøre for sin vurdering av at Leverandørens benyttelse av fri programvare ikke krenker tredjeparts rettigheter her.

## Avtalens punkt 8.8.6 Kundens ansvar ved krav om bruk av fri programvare

Hvis Leverandøren er kjent med at fri programvare som er krevet brukt av Kunden som en del av leveransen er uegnet til å oppfylle Kundens krav eller krenker eller av noen hevdes å krenke tredjeparts opphavsrett, skal Leverandøren påpeke dette her.

# Bilag 3: Kundens tekniske plattform

*Fylles ut av Kunden.*

## Avtalens punkt 1.1 Avtalens omfang

Hvis Kunden i bilag 1 har spesifisert at leveransen skal fungere sammen med Kundens eksisterende tekniske plattform, skal Kunden beskrive de deler av den tekniske plattformensom den programvaren som skal anskaffes, tilpasses og/eller utvikles gjennom denne avtalen, skal fungere sammen med her.

## Avtalens punkt 2.5.2 Samvirke med utstyr og annen programvare

Dersom Leverandøren er ansvarlig for integrasjon av programvaren med annen programvare, skal Kunden angi dette her.

# Bilag 4: Prosjekt- og fremdriftsplan

*Fylles ut av kunden, og av leverandøren der kunden har lagt opp til det.*

## Avtalens punkt 2.3.1 Prosjekt- og fremdriftsplan

En overordnet prosjekt- og fremdriftsplan for gjennomføring av leveransen skal fremkomme her.

## Avtalens punkt 2.3.4 Delleveranser

Dersom det benyttes delleveranser, skal dette beskrives nærmere her.

Dersom det ikke, som en del av spesifiseringsfasen for første delleveranse, skal utarbeides en overordnet spesifikasjon for hele leveransen som viser hvordan delleveransene til sammen dekker det samlede leveringsomfanget i henhold til avtalen, skal alternativ spesifiseringsmodell fremkomme her.

Dersom godkjenningsperioden ikke er 1 (en) måned for hver enkelt delleveranse og 2 (to) måneder i forbindelse med siste delleveranse som i avtaleteksten, skal dette fremkomme her.

Dersom en eller flere delleveranser skal unntas fra samlet testing skal dette fremkomme her.

## Avtalens punkt 2.4.1 Utarbeidelse av detaljspesifikasjon

Dersom detaljspesifikasjonen skal inneholde andre elementer enn det som fremkommer av avtalens punkt 2.2.1, skal Kunden oppgi dette her.

Spesifiseringsarbeidet skal gjennomføres i henhold til rutiner og retningslinjer som Kunden i bilag 1 har stilt krav om, eller stilt krav om at Leverandøren utarbeider. Rutinene og retningslinjene skal inntas her.

Dersom Kunden ikke kan stille med personer i møtene som har kunnskap til å uttale seg i spørsmål av betydning for løsningsvalg, skal dette fremkomme her.

## Avtalens punkt 2.4.2 Levering og godkjenning av detaljspesifikasjonen

Endelig detaljspesifikasjon, jf. punkt 2.2.1, og en fullstendig prosjekt- og fremdriftsplan for leveransen, jf. punkt 2.1.1, skal være overlevert Kunden for endelig gjennomgang og godkjenning innen de fristene som er fastsatt her.

Dersom det er avtalt annen frist til å ta stilling til dokumentene enn det som fremgår av avtalens punkt 2.2.2, skal dette fremkomme her.

## Avtalens punkt 2.5.6 Dokumentasjon

Dokumentasjonen som det skal gis tilgang til i henhold til avtalens punkt 2.3.6, skal leveres innen den eller de frister som er angitt her.

## Avtalens punkt 2.5.7 Opplæring

Hvis opplæring er en del av leveransen, skal tidspunkt for opplæring fremgå her.

## Avtalens punkt 2.6.5 Gjennomføring av Kundens akseptansetest

Akseptansetesten skal påbegynnes og avsluttes i henhold til de frister som fremgår her.

## Avtalens punkt 2.6.7 Idriftsettelse

Tidsplan for forberedelser til idriftsetting skal fremgå her.

## Avtalens punkt 5.1.2.1 Generelt om Leverandørens plikter

Hvis standardprogramvare skal leveres som løpende abonnement (as a service), skal varighet for abonnementet og oppsigelsesbestemmelser fremgå her.

## Avtalens punkt 9.5.3.1 Når det foreligger grunnlag for dagbot

Andre frister enn avtalt tidspunkt for godkjenning av detaljspesifikasjon, løsning klar for akseptansetest, akseptansetest godkjent og leveringsdag som det skal knyttes dagbøter til, skal fremkomme her.

## Avtalens punkt 9.5.3.2 Beregning av dagboten

Dersom dagbotsatser, beregningsgrunnlag eller annen løpetid for dagboten skal avvike fra det som fremkommer i avtalens punkt 9.5.3.2, skal dette fremkomme her.

Dersom det er avtalt at samlede dagbøter skal kunne overstige 15 % av kontraktssummen, skal Kunden spesifisere dette her.

# Bilag 5: Test og godkjenning

*Fylles ut av Kunden. Eventuelt kan Kunden be Leverandøren fylle ut deler av bilaget.*

## Avtalens punkt 2.3.4 Delleveranser

Dersom leveransen skal gjennomføres i form av delleveranser, skal Kunden beskrive hvordan akseptansetest av den enkelte delleveranse skal gjennomføres, samt omfang av testen her.

Dersom det skal være godkjenningsperiode etter hver delleveranse kan Kunden spesifisere eventuelle undersøkelser i godkjenningsperioden her.

Forholdet mellom akseptansetest og godkjenningsperiode i delleveransene og samlet akseptansetest og godkjenningsperiode for hele leveransen skal fremgå her.

## Avtalens punkt 2.4.2 Levering og godkjenning av detaljspesifikasjonen

Dersom Kunden ønsker å spesifisere nærmere vilkår for Kundens godkjenning av detaljspesifikasjonen, skal vilkårene fremkomme her.

## Avtalens punkt 2.5.8 Konvertering

Kunden skal godkjenne Leverandørens fremgangsmåte for konverteringen (konverteringsprogrammet) ved å gjennomføre en eller flere prøvekonverteringer av data og verifisere at prøvekonverteringen er riktig gjennomført, herunder at data er overført, og i riktig format. Kunden skal spesifisere hvordan verifiseringen av prøvekonverteringen skal foregå her.

Kunden skal beskrive hvordan godkjenningen av konverteringen skal foregå her.

## Avtalens punkt 2.6.1 Forberedelser til akseptansetest

Kundens og Leverandørens plikter i forbindelse med forberedelser til akseptansetesten skal fremgå her.

## Avtalens punkt 2.6.2 Løsning klar for akseptansetest

Kundens eventuelle krav som begrenser antall feil av ulike kategorier i løsningen ved oppstart av akseptansetesten, skal fremgå her.

## Avtalens punkt 2.6.3 Plan for Kundens akseptansetest og godkjenningsperioden

Dersom Leverandøren skal bidra i utarbeidelse av plan for Kundens akseptansetest, skal Kunden spesifisere dette her.

Dersom Leverandøren skal beskrive hva slags materiale fra egen testing som kan gjøres tilgjengelig for Kunden slik at Kunden kan bruke det som grunnlag for eget arbeid med testplanen, skal dette spesifiseres her.

Dersom Kunden ønsker å forelegge akseptansetestplanen for Leverandøren til uttalelse, skal dette fremgå her. Frist for Leverandørens skriftlige tilbakemelding på om akseptansetestplanen anses dekkende for å oppnå tilfredsstillende testing av løsningen skal fremgå her.

## Avtalens punkt 2.6.4 Akseptansetestens omfang

Kundens akseptansetest skal omfatte den programvare og det utstyr som inngår i leveransen. Akseptansetestens omfang er nærmere beskrevet her i bilag 5 og testplanen.

## Avtalens punkt 2.6.5 Gjennomføring av Kundens akseptansetest

Kunden skal beskrive hvordan han ønsker å gjennomføre akseptansetesten her, eller i en egen akseptansetestplan. Beskrivelsen skal inneholde hva som må være på plass før testen skal starte, hvordan testen skal gjennomføres og avsluttes.

## Avtalens punkt 2.6.6 Godkjenning av Kundens akseptansetest

Dersom det skal benyttes andre eller mer detaljerte kriterier for å godkjenne akseptansetesten enn det som fremgår av avtalens punkt 2.4.6, skal Kunden spesifisere dette her.

## Avtalens punkt 2.6.7 Idriftsettelse

Partenes plikter i forbindelse med idriftsettelse skal fremgå her.

## Avtalens punkt 2.7.1 Varighet

Dersom det er avtalt annen varighet på godkjenningsperiodens lengde enn det som følger av avtalens punkt 2.5.1, skal dette fremkomme her.

## Avtalens punkt 2.7.2 Gjennomføring av godkjenningsperioden

Dersom Kunden skal gjennomføre egne undersøkelser i godkjenningsperioden, skal Kunden spesifisere det her, eller i en egen plan for godkjenningsperioden.

Dersom det skal benyttes en egen prosedyre for feilmelding i godkjenningsperioden, skal Kunden beskrive dette her, eller i en egen plan for godkjenningsperioden.

Dersom Leverandøren skal ha mulighet til å utbedre eventuelle feil rapportert i godkjenningsperioden etter utgangen av godkjenningsperioden, skal Kunden angi det her.

## Avtalens punkt 2.7.3 Endelig godkjenning – leveringsdag

Dersom det skal avtales andre kriterier for godkjenning av leveransen enn de som fremgår av avtalen, skal Kunden spesifisere dette her.

# Bilag 6: Administrative bestemmelser

*Det skal fremgå av bilag 1 hvilke deler av bilag 6 som skal fylles ut av Kunden. Eventuelt kan Kunden i bilag 1 be Leverandøren fylle ut deler av bilaget.*

## Avtalens punkt 2.1 Partenes representanter

Bemyndiget representant for partene, og prosedyrer og varslingsfrister for eventuell utskiftning av disse, skal spesifiseres her.

Hos Kunden: *[Sett inn navn/rolle og kontaktopplysninger for bemyndiget representant]*

Hos Leverandøren: *[Sett inn navn/rolle og kontaktopplysninger for bemyndiget representant]*

## Avtalens punkt 2.3.2 Prosjektorganisering

Prosjektorganisering, definisjon av roller, ansvar og fullmakter, styringsdokumenter, rapportering, møter og møtefrekvens skal beskrives her.

## Avtalens punkt 2.3.3 Prosjektdokumentasjon

Leverandøren skal oversende til Kunden statusrapporter for prosjektet i samsvar med rutinene avtalt her.

## Avtalens punkt 2.5.5 Revisjon

Nærmere prosedyrer og varslingsregler skal fremgå her.

## Avtalens punkt 2.5.7 Opplæring

Hvis opplæring er en del av leveransen, skal Leverandøren gi en nærmere beskrivelsen av opplæringen her.

## Avtalens punkt 3.2 Endringshåndtering

[Merknad: Dette punktet bør ikke slettes uten å erstattes av annen tilsvarende tekst.]

### A. Kundens endringsordre

Hvis Kunden ønsker å endre Leveransen, skal Kunden utarbeide en skriftlig endringsordre. Endringsordren skal inneholde en beskrivelse av Kundens behov for endringen.

Skal det benyttes en mal for endringsordren, skal det angis her.

*[Fylles ut av Kunden]*

### B. Leverandørens håndtering av endringsordrer

Leverandøren skal beskrive sin rutine for håndtering av endringsordrer, herunder leverandørens verktøy for registrering og oppfølging av endringsordrer.

*[Fylles ut av Leverandøren]*

Med mindre annet er avtalt i det enkelte tilfellet, skal Leverandøren innen 10 virkedager fra mottak av endringsordre utrede aktuelle risiko- og endringskonsekvenser og gi et prisestimat.

Utredningen skal som minimum omfatte følgende punkter:

* 1. Beskrivelse av endringen
  2. Beskrivelse av det arbeidet som må gjøres for å levere endringen
  3. Virkning på Leveransen
  4. Virkning på tidsplaner
  5. Virkning på vederlag (for å utføre endringen og virkning på forvaltningskostnaden)
  6. Tidsplan for gjennomføring av endringen
  7. Eventuelle virkninger på ansvarsfordeling mellom Kunde og Leverandør eller overfor Leverandør og andre tjenesteleverandører (tredjeparter)
  8. Test og eventuell godkjenning av endringen

### C. Kundens aksept av Leverandørens utredning

Hvis Kunden aksepterer Leverandørens beskrivelse av endringen, pris og øvrige konsekvenser angitt i utredningen, skal Kunden gi Leverandøren skriftlig beskjed om at Kunden ønsker endringen utført.

Leverandøren skal iverksette endringen i henhold til de frister som fremgår av endringsordren og orienterer Kunden når endringen er utført. Endringsordren skal inntas i bilag 9.

### D. Tvisteløsning

[Her kan partene beskrive nærmere hvordan uenighet om konsekvensene av en endring skal håndteres, se Avtalen punkt 3.4 og 3.5, f.eks. om bruk av uavhengig ekspert eller mekling.]

## Avtalens punkt 5.2.1.1 Nøkkelpersonell

Leverandørens prosjektleder og øvrig nøkkelpersonell angis her.

## Avtalens punkt 5.3.1 Leverandørens bruk av underleverandører

Leverandørens godkjente underleverandører skal angis her.

## Avtalens punkt 5.3.2 Kundens bruk av tredjepart

Hvis Kunden skal la seg bistå av tredjepart i forbindelse med sine oppgaver under avtalen, skal Kunden angi tredjeparten(e) her.

## Avtalens punkt 5.4 Møter

Annen frist og rutiner for møter som en av partene finner det nødvendig å innkalle til, skal fremkomme her.

## Avtalens punkt 5.5 Lønns- og arbeidsvilkår

Hvis Kunden har etterspurt dokumentasjon knyttet til lønns- og arbeidsvilkår, skal dokumentasjon inntas her.

Hvis det er avtalt høyere dagbot for brudd på dokumentasjonsplikten enn det som følger av avtalens punkt 5.5.2, skal det fremgå her.

## Avtalens punkt 5.6 Taushetsplikt

Hvis taushetsplikten skal ha en annen varighet enn det som følger av avtalens punkt 5.6, skal det fremgå her.

## Avtalens punkt 5.7 Skriftlighet

Dersom det er avtalt at varsler, krav eller andre meddelelser knyttet til denne avtalen skal gis på en annen måte enn skriftlig til den postadressen eller elektroniske adressen som er oppgitt i tilknytning til partenes representanter over, skal Kunden angi dette her.

## Avtalens punkt 12.2 Uavhengig ekspert

Dersom partene i forbindelse med inngåelsen av avtalen oppnevner en uavhengig ekspert, skal denne angis her.

# Bilag 7: Samlet pris og prisbestemmelser

*Alle priser og nærmere betingelser for det vederlaget Kunden skal betale for Leverandørens ytelser skal fremgå her i bilag 7. Kunden må tenke gjennom hvilke prisformat (timepris, enhetspris, fastpris, målpris mv.) Leverandøren skal basere sitt tilbud på, og lage maler for dette i bilag 7. Eventuelle spesielle betalingsordninger som rabatter, forskudd, delbetalinger samt avvikende betalingstidspunkter skal også fremgå.*

## Avtalens punkt 6.1 Vederlag

Alle priser og nærmere betingelser for det vederlaget Kunden skal betale for Leverandørens ytelser skal fremkomme her.

Dersom priser skal angis som timepriser, eventuelt differensiert for ulike kompetansekategorier, skal Kunden spesifisere dette her.

Dersom deler av leveransen skal priser samlet, skal dette angis her.

Dersom utlegg, herunder reise- og diettkostnader, skal dekkes, må dette angis her. Dersom satsene skal avvike fra Statens gjeldende satser, må dette også fremkomme her.

Dersom reisetid skal faktureres, må dette fremkomme her. Satsene for dette må likeledes oppgis.

Dersom priser ikke skal oppgis eksklusive merverdiavgift, men inkludert toll og eventuelt andre avgifter, skal Kunden spesifisere alternativt prisoppsett her.

Dersom Kunden åpner for at priser på komponenter som leveres fra utlandet kan oppgis i utenlandsk valuta, skal dette fremkomme her.

## Avtalens punkt 6.2 Fakturering

Kundens krav til betalingsplan og øvrige betalingsvilkår skal fremkomme her.

## Avtalens punkt 6.5.1 Indeksregulering

Kunden skal spesifisere eventuelle andre bestemmelser om prisendringer enn det som

fremgår av avtalens punkt 8.5, her.

## Avtalens punkt 2.5.2 Samvirke med utstyr og annen programvare

Dersom Integrasjoner som leveres som tilleggstjenester ikke skal betales av Kunden etter

medgått tid basert på Leverandørens timepriser, skal Kunden angi dette her.

## Avtalens punkt 2.5.7 Opplæring

Dersom opplæring er en del av leveransen i henhold til bilag 1 og bilag 6, skal vederlag for opplæringen spesifiseres her.

## Avtalens punkt 2.5.8 Konvertering

Dersom priser for eventuell konvertering av Kundens data ikke skal være basert på timepris,

skal Kunden spesifisere dette her.

## Avtalens punkt 2.8.1 Garantiens omfang

Dersom garantiperioden avviker eller skal kunne avvike fra avtalens punkt 2.8.1, skal Kunden angi dette her.

## Avtalens punkt 4.2.1 Avbestilling i forbindelse med spesifiseringsfasen

Kunden kan fastsette et avbestillingsvederlag for spesifiseringsfasen her. Dersom Kunden har avtalt et eget vederlag for spesifiseringsfasen, skal samlet avbestillingsvederlag for arbeid og omstillingskostnader ikke overstige dette beløpet.

## Avtalens punkt 4.2.2 Avbestilling etter spesifiseringsfasen

Dersom avbestillingsvederlaget etter spesifiseringsfasen skal avvike fra avtalens punkt 2.6.2, skal dette fremkomme her.

## Avtalens punkt 5.1.2.1 Generelt om leverandørens plikter

Priser for standardprogramvare som leveres som løpende abonnement (as a service) skal fremgå her.

## Avtalens punkt 5.1.2.2 Standardprogramvare og disposisjonsrett, test og godkjenning

Hvis det er avvik mellom lisensvilkårenes bestemmelser om disposisjonsrett og avtalens bestemmelser om disposisjonsrett, skal Leverandøren beskrive dette tydelig her.

## Avtalens punkt 5.1.2.3 Avvik som skyldes forhold i standardprogramvaren

Hvis det skal være en øvre økonomisk ramme for Leverandørens plikt til å utarbeide midlertidige løsninger som dekker feil i standardprogramvare, skal denne angis her.

## Avtalens punkt 5.3.2 Kundens bruk av tredjepart

Hvis det avtales vederlag for Leverandørens samarbeid med Kundens tredjeparter, skal det fremgå her.

## Avtalens punkt 8.1 Eiendomsrett til utstyr

Eventuell salgspant kan avtales her.

## Avtalens punkt 8.3.1 Begrenset disposisjonsrett

Leverandøren skal spesifisere vederlaget for disposisjonsretten til programmene (lisenser) samt angi eventuelle forutsetninger og begrensninger, for eksempel i forhold til antall brukere, eller sted/utstyr for utøvelse av disposisjonsretten eller andre forhold, her.

## Avtalens punkt 8.5.1 Eksemplarfremstilling (kopiering)

Leverandøren skal oppgi sine priser på kopier av dokumentasjon her.

## Avtalens punkt 8.6.2 Disposisjonsrettens varighet

Dersom disposisjonsrettens varighet avviker fra avtalens punkt 10.5.2, skal Kunden be Leverandøren angi dette her.

Dersom det er avtalt disposisjonsrett med løpende vederlag, kan disposisjonsretten sies opp av Kunden med 3 (tre) måneders varsel, med mindre Kunden har angitt annen frist her.

Eventuelle nærmere bestemmelser om vederlag i oppsigelsesperioden kan avtales her.

## Avtalens punkt 8.8.6 Kundens ansvar ved krav om bruk av fri programvare

Hvis annen timepris enn Leverandørens standard timepris skal gjelde for Leverandørens bistand med å avhjelpe eventuelle mangler eller rettsmangler ved fri programvare som er valgt av Kunden, skal slik timepris fremgå her.

## Avtalens punkt 9.5.3.1 Når det foreligger grunnlag for dagbot

Annen løpetid for dagbot enn den som følger av punkt 9.5.3.1 kan avtales her.

## Avtalens punkt 9.6.2 Erstatningsbegrensning

Hvis det skal gjelde en annen regulering av erstatningsbegrensning enn den som følger av avtalens punkt 9.6.2, skal det fremgå her.

# Bilag 8: Endringer i den generelle avtaleteksten

*Endringer til den generelle avtaleteksten skal samles her, med mindre den generelle avtaleteksten henviser slike endringer til et annet bilag.*

*Det er mulig å gjøre endringer til alle punkter i avtalen, også der hvor det ikke klart henvises til at endringer kan avtales. Endringene til avtaleteksten skal fremkomme her, slik at teksten i den generelle avtaleteksten forblir uendret. Det må fremkomme klart og utvetydig hvilke bestemmelser i avtalen det er gjort endringer til og resultatet av endringen.*

*Leverandøren bør imidlertid være oppmerksom på at avvik, forbehold og endringer i avtalen ved tilbudsinnlevering kan medføre at tilbudet blir avvist av Kunden.*

Eksempel på endringstabell:

|  |  |
| --- | --- |
| **Punkt i avtalen** | **Erstattes med** |
|  |  |
|  |  |
|  |  |
|  |  |

# Bilag 9: Endringer av leveransen etter avtaleinngåelsen

*Endringer som gjøres etter avtalens inngåelse skal føres inn her, jf. avtalens punkt 3.4.*

Eksempel på endringskatalog:

|  |  |  |  |
| --- | --- | --- | --- |
| **Endringsnr.** | **Beskrivelse** | **Ikraftsettelsesdato** | **Arkivreferanse** |
|  |  |  |  |
|  |  |  |  |
|  |  |  |  |
|  |  |  |  |

# Bilag 10: Standard lisensvilkår for standardprogramvare og fri programvare

*Her i bilag 10 tas inn kopi av standard lisensvilkår for standardprogramvare og fri programvare.*

## Avtalens punkt 5.1.2.1 Lisensbetingelser for standardprogramvare og fri programvare

I den utstrekning standardprogramvare som er omfattet av leveransen må leveres under standard lisensvilkår, skal dette være uttrykkelig angitt i et eget kapittel i bilag 2 og kopier av lisensbetingelsene skal være vedlagt her.

## Avtalens punkt 8.8.1 Generelt om fri programvare

Dersom fri programvare skal benyttes i forbindelse med leveransen, skal Leverandøren utarbeide en oversikt over den aktuelle frie programvare. Oversikten inntas i et eget kapittel i bilag 2. Kopi av de lisensbetingelsene som gjelder for den aktuelle frie programvare inntas i bilag 10.

# Bilag 11: Databehandleravtale

*Databehandleravtale mellom Leverandøren og Kunden og eventuelle øvrige databehandleravtaler som inngås av Kunden i forbindelse med Kundens bruk av standardprogramvare. Mal til databehandleravtale finnes her:* [*Databehandleravtale og sjekkliste | Anskaffelser.no*](https://anskaffelser.no/maler/databehandleravtale-og-sjekkliste)